

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOMPOJEVCI**

**OPĆINSKO VIJEĆE**

KLASA: 024-01/22-01/02

URBROJ:2196-26-02-22-1

Tompojevci, 26. siječanj 2022.godine

Na temelju članaka 31. stavka 2. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 79/09 150/11, 144/12, 123/17, 98/19 i 144/20) članka 29. i 36. stavka 2. Statuta Općine Tompojevci («Službeni vjesnik» Vukovarsko-srijemske županije br. 04/21), Općinsko vijeće Općine Tompojevci na svojoj 6. sjednici održanoj 26. siječnja 2022. godine donijelo je:

**O D L U K U**

**o naknadama vijećnika Općinskog vijeća Općine Tompojevci**

**Članak 1.**

Ovom se Odlukom utvrđuje visina i način isplate naknade vijećnicima za sudjelovanje u radu Općinskog vijeća i radnih tijela Općinskog vijeća Općine Tompojevci.

**Članak 2.**

Vijećnici Općinskog vijeća za rad u Općinskom vijeću i radnim tijelima Općinskog vijeća imaju pravo na paušalnu naknadu u neto iznosu od 400,00 kuna mjesečno.

Vijećnik u mjesecu u kojem nije nazočio sjednici Općinskog vijeća gubi pravo na paušalnu naknadu iz stavka 1. ovog članka, te sve vrijeme do ponovnog sudjelovanja na sjednici Općinskog vijeća, osim u slučaju opravdanog izostanka zbog bolesti, smrtnog slučaja u užoj obitelji i sudskog poziva što je dužan opravdati odgovarajućim dokumentima.

Evidenciju o nazočnosti vijećnika na sjednicama Općinskog vijeća vodi Jedinstveni upravni odjel.

**Članak 3.**

Predsjednik Općinskog vijeća za rad u Općinskom vijeću i radnim tijelima Općinskog vijeća ima pravo na naknadu u neto iznosu od 750,00 kuna mjesečno.

Potpredsjednik Općinskog vijeća za rad u Općinskom vijeću i radnim tijelima Općinskog vijeća ima pravo na naknadu u neto iznosu od 600,00 kuna mjesečno.

**Članak 4.**

Naknade određene ovom Odlukom isplaćuju se do 15. u mjesecu za prethodni mjesec.

Sredstva koja se isplaćuju po ovoj Odluci osiguravaju se u Proračunu Općine Tompojevci.

**Članak 5.**

Danom stupanja na snagu ove Odluke, prestaje važiti Odluka o naknadama vijećnicima i drugim osobama koje bira ili imenuje Općinsko vijeće na određene funkcije (“Službeni vjesnik” Vukovarsko-srijemske županije br. 03/06 i 16/09).

**Članak 6.**

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

PREDSJEDNIK OPĆINSKOG VIJEĆA

Ivan Štefanac